Pohjoissatama

Helsingin Pohjoissatama oli Helsingin Kruununhaassa Tervasaaren ympäristössä sijainnut satama. Nykyisin sen alueella sijaitsevat Pohjoisranta-katu ja samanniminen venesatama.

Kun Helsingin keskusta 1600-luvulla siirrettiin Vanhankaupunginkoskelta Vironniemelle, Pohjoissatamasta tuli siirretyn Helsingin ensimmäinen satama. Se tunnettiin myös nimellä Itäsatama.Erävuori 1981, s. 40 1650-luvulla satamaan valmistui Laivasillaksi kutsuttu pistolaituri, joka oli tuolloin ainoa paikka, johon syvällä kulkevat alukset voitiin kiinnittää. 1700-luvulla sataman kupeeseen rakennettiin vanha tulli- ja pakkahuone. Pohjoissatama oli koko kaupungin pääsatama 1800-luvulle asti, aikana ennen Eteläsatamaa, Länsisatamaa ja Sörnäisten satamaa.Erävuori 1981, s. 28, 40 Eteläsataman rakentuminen 1810-luvulta lähtien alkoi vähentää Pohjoissataman merkitystä, vaikkakin vielä 1800-luvun aikana Pohjoissatamaan tehtiin useasti muun muassa maantäyttöjä.Erävuori 1981, s. 46 Pohjoissatamasta Eteläsatamaan johtava Katajanokan kanava avattiin 1840-luvulla. 

Satamassa oli myös lauttaliikennettä. Talvisin satamaan oli tapana rakentaa näyttävä luistinrata. Edelleen olemassaoleva T-muotoinen Halkolaituri, joka sai nimensä puutavaran tuonnista, rakennettiin vuosina 1889–1891. Halkolaituria on kutsuttu tärkeäksi osaksi Helsingin merellistä kulttuuriperintöä.

 Lähteet 


 Viitteet 

Aiheesta muualla

 Historiallinen Halkolaituri (krunikka.fi)

Luokka:Kruununhaka
Luokka:Helsingin satamahistoria
Luokka:Suomen entiset satamat